יוסלס איי.די

יוסלס איי.די (Useless ID) היא להקת פאנק ישראלית. הלהקה הוקמה בחיפה בסוף שנת 1994 על ידי ארבעה צעירים בגילאי 18–20. הסבר חלקי לשם הלהקה, כפי שמדווח האתר הרשמי שלה, הוא שבצה"ל אין משמעות לתעודת הזהות (לדסקית זיהוי) שלך כל עוד אתה בחיים. יוסלס איי. די הוקמה בשנת 1994 בחיפה. לאחר כשנתיים של הופעות קטנות בעירם ונגינה עם להקות קטנות אחרות, החליטו חברי הלהקה לנסות מזלם בארצות הברית. סיבוב הופעות זה נמשך חצי שנה, במהלכו הופיעו בכל רחבי המדינה. סיבוב הופעות זה גרר אחריו עוד חמישה סיבובי הופעות בצפון אמריקה, שניים באירופה ואחד ביפן. התפנית הגדולה של הלהקה חלה בשנת 1999 כאשר כריס רואו מלהקת THE ATARIS שמע את הלהקה, והזמין אותם להקליט אלבום מפוצל. האלבום הראשון, שהכיל שבעה שירים נקרא "Let It Burn", ויצא בחברת קונג פו. בעקבות האלבום הוחתמה הלהקה בלייבל קונג פו והוציאה בשנת 2001 את אלבומה "Bad Story, Happy Ending" בהפקתו של רואו. באלבום זה הצטרף ללהקה המתופף עידו בלאונשטיין. האלבום נמכר בב-70 אלף עותקים ברחבי העולםפם, ובעקבתיו יצא למסע הופעות של חצי שנה בארצות הברית, אירופה, אוסטרליה ויפאן. בשנת 2003 הוציאה הלהקה את אלבומה "No Vacation from the World", בהפקה מקדימה של טוני סליי סולן להקת "No Use For A Name" ובהפקה בפועל של אנגוס קוק. האלבום זכה להצלחה גדולה ביפן, שם הגיע למקום החמישי בדירוג המכירות. בשנת 2004 השתתפה הלהקה באלבום האוסף האמריקאי "Rock Against Bush", יחד עם להקות כגון גרין דיי והפו פייטרס. לאחר מכן שבה הלהקה לארץ ויצאה לסיבוב הופעות. בדצמבר אותה שנה הוציאה הלהקה את אלבומה "Redemption" ביפן וישראל, שיצא ביולי 2005 בשאר העולם. האלבום הוקלט במשך חודש בקולורדו שבארצות הברית, עם המפיק ביל סטיבנסון, לשעבר מתופף להקת הפאנק Black Flag. את סיבובי ההופעות לאחר האלבום ערכה הלהקה עם המתופף החדש יונתן חרפק. באותה שנה הצטלמה הלהקה לסרט התיעודי "חצוצרות יריחו" בבימויה של ליז נורד, העוסק בסצנת הפאנק הישראלית. בשנת 2005 השתתפה הלהקה בסרט הישראלי "שנת אפס", תחת השם הפיקטיבי "להקת דאדא", אשר מורכבת מחברי הלהקה ואהד פישוף, סולן להקת נושאי המגבעת כסולן. בסרט נראה ההרכב במועדון "הפטיפון" כשהוא מבצע את שירו של רמי פורטיס, "רד מעל מסך הטלוויזיה שלי". בשנת 2006 החליטה חברת התקשורת הישראלית הוט למנות את חברי הלהקה למנחים של תוכנית הנוער "אקזיט" המשודרת בערוץ 3. דבר זה עורר התלהבות נרחבת בקרב מעריצי הלהקה. בסוף השבוע שלפני עליית התוכנית, פורסם ראיון פרובוקטיבי עם חברי הלהקה במוסף "7 לילות" בעיתון ידיעות אחרונות. בתגובה החליטה "הוט" לפטרם מהגשת התוכנית. בראיונות שונים בתקשורת הבהירו חברי הלהקה כי דבריהם הוצאו מהקשרם וכי נעשה להם עוול על לא כלום, אך חברת הוט לא חזרה בה מהחלטתה. בספטמבר 2006 השיקה הלהקה בהוצאה חגיגית (ובמסע הופעות תואם) אלבום DVD אודותיה, "Ratfaces Home Videos". באוקטובר 2008 יצא אלבום האולפן השישי של הלהקה, אשר הוקלט שוב בקולורדו בהפקתו של ביל סטיבנסון. האלבום נקרא: "The Lost Broken Bones" ("העצמות השבורות האבודות"). באוגוסט 2009 פורסם שיר מתוך אלבום משותף עם הזמר מוקי. ב-2010 יצא האלבום המשותף עם מוקי אשר מכיל את השירים "מה לך נפשי", "הנה עיר" (בשיתוף עם קרן פלס; משמש גם כשיר הפתיחה של "TLV - עושים את תל אביב"), "לא רוצה להתבגר" (המשמש כשיר פתיחה של הסדרה "רמזור"), "עוד יבואו ימים טובים יותר" ועוד. בתקופה זו יותם בן חורין הקליט במקביל אלבום סולו. בשנת 2012, יצא אלבום האולפן השמיני של הלהקה, "Symptoms", ובשנת 2016 יצא האלבום התשיעי "State is burning". בשנת 2022 השתתפו בסרט התיעודי "עצבני ומהיר: הסיפור של פאסט מיוזיק והפטיפון" של עמית איצקר. יותם בן חורין - בס ושירה גיא כרמל - גיטרה ישי ברגר - גיטרה קורי בן יהודה - תופים עידו בלאונשטיין - תופים ראלף הובר - תופים עדי אלקבץ - בס אסף זלצר בס יונתן חרפק - תופים גדעון ברגר - תופים 1997: Dead's Not Punk 1999: Get in the Pita Bread Pit 2001: Bad Story, Happy Ending 2003: No Vacation From The World 2005: Redemption 2008: The Lost Broken Bones 2010: Muki & Useless ID 2012: Symptoms 2016: State is burning Room of Anger - (אולפני פלאפל 1995) Demo (Hashsub) - (אולפני פלאפל 1995) Self Titled with All You Can Eat - (אולפני Farmhouse 1997) Self Titled with Spyhole - (אולפני Yo-You 1998) No Fate Vol. IV - (אולפני H.G. Fact 1998) Self Titled with Tagtrum - (אולפני Vitaminepillen 2000) You Call This Music?! Volume 1 (Geykido Comet Records 2000) Let it Burn - אלבום ספליט עם The Ataris (Kung Fu Records 2000) 7" with Man Alive (Dying Is Deadly 2003) Attack of the B Killers - עם Man Alive, Atom ו-YIDcore (אולפני Boomtown/MGM 2005) "שקוראים לו סופרמן" - עם דן תורן "אנסתזיה" - עם דן תורן "בחור לבן" - עם דן תורן (שלושת השירים מתוך אלבומו של דן תורן "משיג גבול") "רד מעל מסך הטלוויזיה שלי" - עם אוהד פישוף (מתוך הסרט שנת אפס) "מחר" - עם אביב גפן (מתוך התוכנית "אקזיט" שנגנזה) "לו הייתי פיראט" בפרויקט עבודה עברית. "מה לך נפשי"- שיתוף פעולה עם מוקי (דני ניב). "הנה עיר"- שיתוף פעולה עם קרן פלס ומוקי "לא רוצה להתבגר"- שיתוף פעולה עם מוקי ושיר הנושא של הסדרה "רמזור" ילדות רעות - ערוץ 24 (2006) תוצרת הארץ - הערוץ הראשון (2006) מוזיקה היום - הטלוויזיה החינוכית (2006) ערב טוב עם גיא פינס - ערוץ 3 (2006) אקזיט רבולושן - ערוץ HOT3 (נגנז, 2006) חצוצרות יריחו (2004) שנת אפס (2005) תקליטי קונג פו אתר האינטרנט הרשמי של יוסלס איי.די יוסלס איי.די, ברשת החברתית פייסבוק יוסלס איי.די, במסד הנתונים הקולנועיים IMDb (באנגלית) יוסלס איי.די, באתר Last.fm (באנגלית) יוסלס איי.די, באתר AllMusic (באנגלית) יוסלס איי.די, באתר MusicBrainz (באנגלית) יוסלס איי.די, באתר Discogs (באנגלית) יוסלס איי.די, באתר Songkick (באנגלית) יוסלס איי.די, דף שער בספרייה הלאומית יוסלס איי.די, באתר SecondHandSongs יוסלס איי.די, באתר בנדקמפ יוסלס איי.די, באתר MOOMA (בארכיון האינטרנט) ליאור בנדרסקי, Useless ID: עושים את זה בגדול בחו"ל, באתר MOOMA‏, 23.11.2003 רוגל אלפר, תעודת זהות שימושית: יוסלס איי די בינלאומיים, באתר nrg‏, 18 באוקטובר 2008 אור ברנע, אלפי סינים לא טועים, באתר ynet, 16 באפריל 2009 אור ברנע, יוסלס איי.די באלבום חדש: הולכים עד הסוף, באתר ynet, 1 במרץ 2012 עמי פרידמן, 20 שנה ליוסלס איי די: "מעריצים של עצמנו", באתר ynet, 24 בנובמבר 2014 אבי פיטשון, "יוסלס איי-די" מציגים: 20 שנה של פאנק ישראלי, באתר הארץ, 3 בדצמבר 2014 ישי ברגר‏, יומן מסע בתמונות: ישי ברגר כותב על Useless ID, באתר וואלה, 3 בדצמבר 2014 עמי פרידמן, יוסלס איי דיי חוגגים ניצחון גם אחרי 20 שנה, באתר ynet, 5 בדצמבר 2014 "רועש, פוליטי ולא מתפשר": סיפורו של הפאנק הישראלי, כאן 88 מיכל פלטי, צעקה מהכרמל, באתר הארץ, 2 בדצמבר 2002 תמר סוקניק, די-וי-די ללהקת "יוסלס איי-די", באתר הארץ, 6 בנובמבר 2006 עכבר העיר, מוקי ויוסלס איי די: עכשיו האלבום, באתר הארץ, 7 בינואר 2010 איתמר הנדלמן סמית, העיר, יותם בן חורין: "לעולם לא אכתוב שירים כדי להצליח איתם", באתר הארץ, 4 ביוני 2010 עידן חגואל, עכבר העיר, יוסלס איי. די: "לא שואפים למלא את קיסריה", באתר הארץ, 20 ביוני 2012 בן שלו, באלבום של "יוסלס איי־די" יש שיר שצריך להיהפך לקלאסיקת פאנק, באתר הארץ, 29 ביוני 2016